b"\n_START_ARTICLE_\nColecci\xc3\xb3n de Documentos In\xc3\xa9ditos para la Historia de Espa\xc3\xb1a\n_START_PARAGRAPH_\nLa Colecci\xc3\xb3n de Documentos In\xc3\xa9ditos para la Historia de Espa\xc3\xb1a (Sigla biogr\xc3\xa0fica: CODOIN) \xc3\xa9s una s\xc3\xa8rie documental que consta de 113 volums, publicat entre el 1842 i el 1895, m\xc3\xa9s 2 d'\xc3\xadndexs, nomenats Cat\xc3\xa1logo de la Colecci\xc3\xb3n de documentos in\xc3\xa9ditos de Julian Paz, apareguts en 1930-31. El CODOIN fou dirigit, en el seu inici, per Mart\xc3\xadn Fern\xc3\xa1ndez de Navarrete, Miquel Salv\xc3\xa0 i Pedro S\xc3\xa1inz de Baranda, i posteriorment, els marquesos de Pidal i de Miraflores, Jos\xc3\xa9 Sancho Ray\xc3\xb3n, Francisco de Zab\xc3\xa1lburu i el marqu\xc3\xa8s de Fuensanta del Valle._NEWLINE_En la col\xc2\xb7lecci\xc3\xb3 s'hi apleguen documents, en general dels segles XVI i XVII (com la versi\xc3\xb3 castellana de l'anomenada Cr\xc3\xb2nica de Miquel Parets o la correspond\xc3\xa8ncia d'Hug de Montcada i de Llu\xc3\xads de Requesens i del seu germ\xc3\xa0 Joan de Z\xc3\xba\xc3\xb1iga amb la cort), transcrits en ortografia moderna, escollits sense gaire criteri, especialment els darrers volums."